
Szentendre Város Önkormányzat Képviselő-testületének

2005. január 18-i üléséről készült jegyzőkönyvéből

26.
Előterjesztés Szentendre Város Önkormányzat a kincstári vagyonkörbe tartozó ingatlanok ingyenes önkormányzati tulajdonba kerülésének igényléséről

          Előadó: Miakich Gábor polgármester

Szentendre Város Önkormányzat Képviselő-testületének

25/2005. (I. 18.) Kt. sz. határozata:
1. Szentendre Város Önkormányzat Képviselő-testülete úgy határoz, hogy megerősítve a 166/2004.(VI.29) Kt. számú határozatában foglaltakat,  a 4482 hrsz-ú 717 m2 (Pap-sziget.) ingatlan ingyenes önkormányzati tulajdonba kerülését kezdeményezi.

2. A Képviselő-testület felhatalmazza a Polgármestert, hogy tegye meg a szükséges intézkedéseket az ingatlan tulajdonjogának Önkormányzat részére történő megszerzése érdekében.

3. Az ingatlant az Önkormányzat az egészséges életmód közösségi feltételeinek elősegítése önkormányzati feladat ellátása érdekében kívánja tulajdonba venni, és üdülés céljára kívánja felhasználni.

4. Az Önkormányzat saját költségén vállalja az ingatlan környezeti állapotának felmérését, szükség esetén kármentesítését, és az ingatlan vonatkozásában lemond az állammal szemben támasztott bármely követeléséről.

5. Az Önkormányzat vállalja, hogy az ingatlan tulajdonba adásától számított 5 éven át évente, a tárgyévet követő év első felétől kezdődően tájékoztatja a KVI-t a hasznosítási cél megvalósításáról, illetve az ingatlannal kapcsolatos értékesítési szándékáról.

6. Amennyiben az ingatlan az önkormányzati tulajdonba kerüléstől számított 5 éven belül értékesítésre kerül, az eladási árból befolyó összeg 50%-át az Önkormányzat a Kincstári Vagyoni Igazgatóságnak átutalja.

7. A Képviselő-testület utasítja a Polgármestert, hogy az ingatlanra vonatkozó határozatot az államháztartásról szóló, többször módosított 109/K. §-nak (9) bekezdésének megfelelően nyújtsa be Szentendre Város Önkormányzat ingyenes tulajdonszerzésre vonatkozó igényét, illetőleg kérje a Kormány segítségét az ingatlan önkormányzati tulajdonba kerüléséhez.

Felelős: 
Polgármester

Határidő: 
folyamatos, beszámolásra 2005. december 31.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda - irattár

2. Vagyongazdálkodási Iroda - intézkedésre

3. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. január 19. 

Kiss Beatrix 

jegyzőkönyvvezető

